INFEKČNÁ ŽLTAČKA TYPU A 
(Vírusový zápal pečene typu A) 
Je to choroba špinavých rúk! 
 
Pôvodca nákazy 

Žltačku vyvoláva vírus, ktorý sa z nakazeného človeka (stolicou a močom) dostáva do vonkajšieho prostredia. 

Prenos nákazy 

K nákaze môže dôjsť: 
Priamym kontaktom s chorým človekom; 

Nepriamou cestou: 
a) pitím znečistenej vody a jej použitím na prípravu, nevarených pokrmov. Iným zdrojom nákazy sú odpadové vody, ktoré ak obsahujú vírus, môžu znečistiť zdroje pitnej vody; 
b) potravinami, na ktoré preniesol nákazu chorý človek; 
c) rôznymi znečistenými predmetmi (napr. príbormi na jedenie, riadom, spoločnou bielizňou, školskými pomôckami), s ktorými prišiel do styku nakazený človek. 

Priebeh ochorenia 
Od nákazy až po objavenie sa prvých príznakov ochorenia môže uplynúť 15 až 50 dní. 
V tomto čase sa vírus  z tela nakazeného človeka dostáva von stolicou a močom. To je nebezpečné kvôli šíreniu nákazy.

Príznaky ochorenia sa spočiatku podobajú chrípke. Môže to byť nechutenstvo,
tráviace ťažkosti, nevoľnosť, horúčka, bolesti hlavy, kĺbov, svalstva. Najčastejšie
sa však začiatok ochorenia prejaví celkovou únavou a skleslosťou. Postupne 
Pribudnú ďalšie prejavy, ako je tlak v hornej časti brucha – pod pravým rebrovým         oblúkom, kde je uložená pečeň.